**Základná umelecká škola, Ul. F. Engelsa 2, 934 01 Levice**

**Koncepcia rozvoja Základnej umeleckej školy,**

 **Ul. F. Engelsa 2, Levice**

**na obdobie 2019/2024**

**Mgr. art. Klára Viteková**

**2019**

Obsah

[1 Vízia 3](#_Toc6176272)

[2 Analýza aktuálneho stavu školy 3](#_Toc6176273)

[2.1 Silné stránky 3](#_Toc6176274)

[2.2 Slabé stránky 3](#_Toc6176275)

[2.3 Príležitosti 3](#_Toc6176276)

[2.4 Riziká 3](#_Toc6176277)

[3 Plány a ciele 3](#_Toc6176278)

[3.1 Výchovno-vzdelávací proces 3](#_Toc6176279)

[3.2 Materiálno-technické zabezpečenie 3](#_Toc6176280)

[3.2 Odborný rast zamestnancov 3](#_Toc6176281)

[4 Záver 3](#_Toc6176282)

# 1 Vízia

 Víziou školy je zabezpečovať komplexné umelecké vzdelávanie na vysokej odbornej úrovni s dôrazom na rozvoj talentu a emocionality od detí predškolského veku až po dospelosť a byť flexibilnou školou, ktorá reaguje na zmeny v spoločnosti a prispôsobuje sa modernému svetu.

 Mojím hlavným cieľom je dosiahnuť účasť školy na významných kultúrno-spoločenských podujatiach mesta Levice a Nitrianskeho samosprávneho kraja, zviditeľniť školu medzi ostatnými ZUŠ na Slovensku, spolupracovať so strednými školami umeleckého zamerania a zabezpečiť žiakom a učiteľom vhodné podmienky pre ich ďalší rozvoj.

# 2 Analýza aktuálneho stavu školy

 Škola je od roku 2002 právnym subjektom, v  právnych vzťahoch vystupuje vo vlastnom mene a má zodpovednosť vyplývajúcu z týchto vzťahov.

 Základná umelecká škola patrí pod zriaďovateľskú pôsobnosť Mesta Levice a je originálnou kompetenciou. V zmysle legislatívy patrí pod samosprávu Mesta Levice. Škola je rozpočtovou organizáciou.

 V súčasnosti pracujú na škole všetky vyučovacie odbory: hudobný (HO), výtvarný (VO),

literárno –dramatický (LDO) a tanečný (TO).

 V šk. roku 2018/2019 navštevuje školu 713 žiakov / HO – 315, VO – 263, LDO - 36 TO – 99/,

 pôsobí na nej 34 pedagogických a 6 nepedagogických zamestnancov.

Základná umelecká škola realizuje výučbu na 5 pracoviskách:

Hlavná budova - riaditeľstvo (sídli na Ul. F. Engelsa 2), hudobný odbor,

Elokované pracoviská:

- Katolícka spojená škola sv. Vincenta de Paul Saratovská 87, Levice

- II. ZŠ na Ul. Sv. Michala 42,

- CK Junior, Sládkovičova ul. 42, Levice,

- ZŠ Školská 14, 934 01 Levice

 Výsledkom vyučovacieho procesu sú rôzne prezentácie. Žiaci školy dosahujú mimoriadne dobré výsledky na regionálnych, celonárodných, ale i medzinárodných súťažiach, talentových skúškach na školy umeleckého zamerania, ale aj na verejných programoch školy. ZUŠ má množstvo svojich vlastných projektov a okrem nich sa veľmi aktívne podieľa na kultúrnom živote mesta a okresu.

 Pedagogický kolektív pracuje na vynikajúcej umeleckej a odbornej úrovni, väčšina učiteľov je umelecky aktívna, všetci sa svojou prácou podieľajú na kvalite školy.

 Všetky budovy sú v dobrom technickom stave, problémom je nedostatočná kapacita. Počítačové vybavenie je zastarané (väčšinou sa používajú sponzorsky získané PC zostavy, ktoré už nevyhovovali sponzorským firmám). Hudobné nástroje sú v zlom technickom stave, ich údržba vyžaduje vysoké investície.

 Škola má dobrú spoluprácu so zriaďovateľom a  s rodičmi, MsKS v Leviciach, ROS Levice, Rotary klubom Levice, Cirkevnými zbormi, Spojenou školou internátnou, SUŠ Ladislava Bielika, základnými, materskými a strednými školami.

##  2.1 Silné stránky

* vysokokvalifikovaný a kreatívny pedagogický zbor, ktorý pravidelne dopĺňajú mladí

absolventi umeleckých škôl,

* zahraniční pedagógovia, ktorí prinášajú inovatívne metódy do vyučovacieho procesu,
* komplexné zvyšovanie umeleckej úrovne v hudobnom odbore,
* dostatočný záujem o štúdium,
* dostatočný počet žiakov s mimoriadnym nadaním,
* bohatá ponuka vyučovacích predmetov v hudobnom odbore (takmer všetky dychové

nástroje,

* učebne HN vybavené interaktívnou tabuľou s príslušenstvom a hudobným

softwerom Sibelius a EAR MASTER,

* výborná spolupráca s Mestom Levice, MsKS Levice a ROS Levice, ktorá zabezpečuje

žiakom dostatok príležitostí na verejné vystupovanie, ktoré je nevyhnutnou súčasťou

vyučovacieho procesu,

* fungovanie komorných inštrumentálnych a speváckych telies,
* úspešnosť na súťažiach a na talentových skúškach na stredné a vysoké školy umeleckého zamerania,
* úspešní žiaci hudobného a literárno-dramatického odboru sú pozývaní na rôzne festivaly v rámci celého Slovenska,
* pomoc hlavného sponzora, ktorý pomáha zabezpečovať činnosť komorného orchestra.

## 2.2 Slabé stránky

* personálne zabezpečenie:
1. iba jeden zástupca riaditeľa školy, pri aktuálnom stave žiakov, pedagogických zamestnancov a elokovaných pracovísk je veľmi náročné riadiť školu s jedným zástupcom,
2. absencia technického pracovníka, ktorý by spolu so školníkom zabezpečoval prepravu, nakladanie a vykladanie hudobných nástrojov na vystúpenia,

táto organizačná zmena súvisí so mzdovou, personálnou a priestorovou problematikou školy

* systém financovania a organizačná štruktúra počíta iba s vyučovacím procesom, no umelecká činnosť ZUŠ z nej robí kultúrnu inštitúciu, ktorá sa výrazne podieľa na kultúrnom živote mesta a škola nemá na to podmienky,
* chýbajúce služobné auto, všetky prevozy nástrojov na vystúpenia, presuny medzi elokovanými pracoviskami a pracovné cesty sa robia na súkromných autách zamestnancov,
* nedostatočná priestorová kapacita, absentujú:

triedy na individuálne vyučovanie, zborovňa, kabinety, počítačová miestnosť, sklad na výtvarný materiál,

* absencia divadelnej sály a výstavných priestorov v rámci školských priestorov, všetky podujatia nie je nutné robiť v rámci mestských kultúrnych priestorov (ktoré sú vyťažené),
* nízka technická úroveň výkonov žiakov tanečného odboru,
* nízky počet žiakov v tanečnom odbore vzhľadom na celkový počet žiakov,
* nedostatočné vybavenie tanečných sál: chýbajúci baletizol, gymnastický koberec, kvalitné ozvučenie,
* nedostatok tanečných, divadelných kostýmov a kulís,
* finančne náročná údržba zastaraných pianín,
* nedostatok priestorov na skúšky jazzových a tanečných kapiel, populárneho spevu, ktoré by mali byť odhlučnené a vybavené hudobnou aparatúrou,
* nedostatočné počítačové a softwérové vybavenie školy (osobné počítače pre pedagógov),
* nedostatok špecifického technického vybavenia (fotokomora, dielňa, počítačová učebňa) vo výtvarnom odbore.
* žiadna spolupráca so zahraničnými školami, inštitúciami.

## 2.3 Príležitosti

* získavanie finančných prostriedkov formou projektov a dotácií,
* nadviazanie zahraničnej spolupráce v rámci projektu Erazmus+,
* možnosť získania nových sponzorov a rozšírenia školy ako inštitúcie vyplývajúce zo zvyšujúceho sa záujmu verejnosti o štúdium na škole,
* ZUŠ je jedinou inštitúciou v meste na výuku klasického tanca,
* hľadať nové možnosti rozšírenia priestorov - poskytnúť vzdelanie všetkým talentovaným záujemcom o štúdium,
* naďalej priebežne zabezpečovať a modernizovať materiálno-technické vybavenie školy prostredníctvom projektov a dotácií,
* rozširovanie spolupráce s inými kultúrnymi inštitúciami mesta a okresu.

## 2.4 Riziká

* nedostatok finančných prostriedkov na zabezpečenie vzdelávania a profesijného rastu zamestnancov,
* vekový priemer pedagogických zamestnancov 47 rokov, veľké percento zamestnancov je už v preddôchodkovom a dôchodkovom veku, čo prináša problém personálneho zabezpečenia v blízkej budúcnosti,
* nedostatok priestorov,
* zmena vo financovaní ZUŠ zavedením normatívu iba na deti staršie ako 5,5 roka, čo má za následok slabé zabezpečenie vyučovanie v prípravnom štúdiu. Ak by škola prestala vzdelávať deti od 4 rokov, tak hrozí zníženie počtu žiakov v tanečnom odbore, nakoľko deti budú vzdelávať ostatné tanečné kluby v rámci mesta.

# 3 Plány a ciele

## Výchovno-vzdelávací proces

**Zaradiť talentovaných žiakov do rozšíreného štúdia:**

 Vzhľadom na zachovanie umeleckého školstva v našom meste je nevyhnutné motivovať talentovaných žiakov k ďalšiemu umeleckému vzdelávaniu. Počet absolventov pokračujúcich na umeleckých školách nezabezpečuje kvalitný vývoj kultúry v našom regióne. Na to, aby sme talentovaných žiakov zaujali a vzbudili u nich vyšší záujem o umenie, je nutné s nimi oveľa viac pracovať, pripravovať ich na súťaže a festivaly, zapájať sa do rôznych projektov. Práve pre nich je určená forma rozšíreného vyučovania, čo znamená vyšší počet vyučovacích hodín a s ním sú spojené vyššie finančné nároky na mzdy, personálne a priestorové zabezpečenie. V rámci základnej časovej dotácie k jednotlivým predmetom nie je možné žiaka pripraviť na takúto prezentáciu. Mojím cieľom je postupne prispôsobovať úväzky pedagógov, zabezpečiť priestory a vybudovať vhodné podmienky pre všetkých talentovaných žiakov.

**Nadviazať zahraničnú spoluprácu:**

* pokúsiť sa zapojiť do projektu Erasmus + a nadviazať spoluprácu so zahraničnými školami,
* vytvárať spoločné podujatia, ktorými by sa budovali sociálne vzťahy žiakov a pedagógov,  inšpirovať sa zahraničným systémom výuky,
* nadviazať spoluprácu s jazykovou školou a pripraviť pedagogický zbor po jazykovej stránke na zahraničnú spoluprácu organizovaním jazykových kurzov v dopoludňajších hodinách.

 **Organizovať verejné prezentácie výsledkov výchovno-vzdelávacieho procesu:**

* koncerty, výstavy, divadelné a tanečné predstavenia absolventov prípravného štúdia, 1. časti základného štúdia, absolventov 1. stupňa vo všetkých odboroch,
* tvoriť rôzne tematické projekty, záverečné prezentácie práce každého školského roka.

**Zvyšovať umeleckú úroveň žiakov rôznymi formami - workshopy, súťaže, sústredenia, exkurzie:**

* pokračovať v spolupráci so Strednou umeleckou školou Ladislava Bielika v Leviciach

 a Súkromnou školou úžitkového výtvarníctva v Kremnici pri tvorbe workshopov pre

 našich žiakov,

* pozývať rôznych lektorov hudobných, tanečných a divadelných workshopov

 a prednášok,

* naďalej organizovať Levický hudobný festival,
* spoluorganizovať súťaž klavírnu Pála Kadosu a výtvarnú súťaž Keď prídeš k nám,
* zúčastňovať sa umeleckých súťaží, festivalov a prehliadok,
* navštevovať koncerty, výstavy, operné, baletné a divadelné predstavenia.

-

 **Prepracovať systém kontroly na elokovaných pracoviskách**

- postupovať podľa rozvrhu a personálneho zabezpečenia v konkrétnom školskom roku, riešiť aj formou otvorených hodín pre členov pedagogického zboru a rodičov.

## 3.2 Materiálno-technické zabezpečenie

1. zlepšiť počítačové vybavenie vo všetkých odboroch,
2. hľadať nové priestorové možnosti na základných školách, prípadne iných mestských budovách,
3. komplexne zlepšiť technické vybavenie vo výtvarnom odbore,
4. postupne obnovovať nástrojové vybavenie v hudobnom odbore,
5. vybaviť triedy bicích nástrojov rôznymi perkusiami,
6. zabezpečiť ozvučenie do speváckych, tanečných, gitarových a dychových tried,
7. zabezpečiť zvukovú izoláciu do dvoch učební,
8. vybaviť malú tanečnú sálu artefolom - baletizolom,
9. zariadiť učebňu LDO, aby zodpovedala divadelným podmienkam – divadelné svetlá, ozvučenie, projekcia, divadelné závesy – opona.

## Odborný rast zamestnancov

1. podporovať pedagógov v zapájaní sa do kontinuálneho vzdelávania, ktoré im umožní vytvoriť si portfólio, aby mohli vykonať 1. a 2. atestácie,
2. umožniť účasť na umeleckých seminároch, metodických dňoch a tvorivých dielňach vo všetkých odboroch, pri dostatočnom záujme ich aj zrealizovať na škole,
3. pedagógom, ktorí si zvyšujú kvalifikáciu vytvoriť vhodné podmienky na štúdium,
4. vytvoriť vhodné podmienky na jazykovú prípravu pedagógov k zahraničnej spolupráci.

# Záver

 Existenciu ZUŠ ovplyvňujú rôzne faktory, ako je spoločenská situácia, regionálne potreby, zloženie pedagogického zboru, požiadavky rodičov a žiakov, a samozrejme, finančné prostriedky. Moderná škola by mala byť flexibilná a prispôsobovať svoje aktivity týmto skutočnostiam.

 Návrh koncepcie rozvoja Základnej umeleckej školy v Leviciach som vypracovala na základe aktuálneho stavu žiakov, personálneho a materiálneho zabezpečenia. Vychádzala som z momentálnej situácie. Každý zamestnanec môže byť pre školu obrovským prínosom, ak bude mať vytvorené vhodné podmienky na svoju prácu. Návrh koncepcie nezahŕňa iba moje predstavy, základom sú názory a schopnosti členov aktuálneho pedagogického zboru.

 Školu síce riadi riaditeľ, ale tvoria ju učitelia svojou kreativitou a pedagogickými zručnosťami. Žiadny riaditeľ nemôže úspešne splniť svoje plány a ciele, ak nebudú v súlade s názormi zamestnancov.

V Leviciach, 3. 7. 2019

 ................................................

 Mgr. art. Klára Viteková